*Tämä artikkeli käsittelee vuonna 1986 syntynyttä jääkiekkoilijaa. Vuonna 1976 syntyneestä Juho Jokisesta kertoo artikkeli Juho Jokinen.*

**Juho Jokinen** (s. 25. heinäkuuta 1986 Kalajoki) on suomalainen jääkiekkopuolustaja. Hän on pelityyliltään peruspuolustaja, jonka vahvuuksiin kuuluu raamit ja suoritusvarmuus. Jokisen heikkouksiin kuuluu pelivarmuus ja virhealttius. Erilaiset loukkaantumiset ovat häirinneet hänen kehitystään ja ovat vaarantamassa Jokisen uraa. Jokinen on viimeksi pelannut kaudella 2011–2012, jolloin hän edusti SM-liigaseura Oulun Kärppiä sekä Mestis-seura Kiekko-Laseria.

Jokisen isoveli Jussi edustaa SM-liigassa pelaavaa Oulun Kärppiä.

Ura
---

### Seuraura

Jokinen on Kalajoen Junkkareiden kasvatti. Hän pelasi juniorina myös Kokkolan Hermeksessä ja siirtyi B-juniorina Oulun Kärppiin, jossa hän pelasi A-junioriksi asti kevääseen 2005. 

Jokinen siirtyi kaudeksi 2005–2006 Mestis-joukkue TuToon,, jossa hän pelasi ensimmäiset miesten pelinsä. Jokinen pelasi TuTossa ja alle 20-vuotiaiden maajoukkueessa yhteensä 30 Mestis-ottelua tehopistein 2+4=6. Tammikuussa 2006 hän siirtyi pelaamaan SM-liigaan ja teki kevääseen 2008 ulottuvan pelaajasopimuksen Turun Palloseuran kanssa. Jokinen pelasi siellä ensimmäisen SM-liigaottelunsa 8. helmikuuta 2006 vieraissa Rauman Lukkoa vastaan. Hän pelasi TPS:ssä loppukaudella 2005–2006 kymmenen runkosarja- ja yhden pudotuspeliottelun jääden niissä ilman tehopisteitä.

Jokinen teki ensimmäisellä kokonaisella SM-liigakaudellaan 2006–2007 51 ottelussa tehopisteet 2+4=6. Hän teki ensimmäisen SM-liigamaalinsa 10. lokakuuta 2006 Jokereita vastaan. Kolmannella SM-liigakaudellaan 2007–2008 Jokinen palasi tammikuussa 2008 Kärppiin, kun TPS:llä oli liikaa puolustajia. Hänen rooliaan pienensi myös Aki-Petteri Bergin tervehtyminen loukkaantumisista. Jokinen teki Kärppien kanssa kevääseen 2010 asti ulottuvan pelaajasopimuksen. Hän teki kauden aikana TPS:ssä ja Kärpissä yhteensä 56 ottelussa pisteet 0+6=6. Kärpät voitti keväällä 2008 Suomen mestaruuden ja keväällä 2009 SM-hopeaa.

Kaudella 2009–2010 Jokinen pelasi vain 39 runkosarjaottelua, kun hän loukkasi olkapäänsä tammikuussa 2010 ja joutui olemaan noin kuukauden sivussa. Hän teki siitä huolimatta yhden kauden piste-ennätyksensä tehopisteillä 3+5=8. Jokinen teki huhtikuussa 2010 kaksivuotisen jatkosopimuksen Kärppien kanssa. Hänen kautensa 2010–2011 päättyi kuitenkin neljän ottelun jälkeen polvivamman takia. Lisäksi Jokista vaivasi kesällä 2010 leikattu olkapää.

Jokinen aloitti kauden 2011–2012 lainalla Mestis-joukkue Kiekko-Laserissa, jossa hän pelasi viisi ottelua. Kiekko-Laser ajautui kuitenkin konkurssiin joulukuussa 2011. Jokinen kärsi jälleen erilaisista loukkaantumisista ja pelasi kauden aikana vain seitsemän SM-liigaottelua. Hänen kautensa päättyi tammikuussa 2012. Kärppien päävalmentajan Hannu Aravirran mukaan Jokisen ura jääkiekkoilijana on vaakalaudalla. Hän kertoo lyhyesti:

> »Jokinen pisti vehkeet pakettiin, hänen kautensa on kyllä ohi. Siinä jo puhutaan siitä, että onko ura ohi – siihen en halua ottaa kantaa, mutta tämä kevät on paketissa.» 
> 
> 

### Maajoukkueura

Jokinen pelasi alle 20-vuotiaiden MM-kilpailuissa vuonna 2006 ja voitti pronssia.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Suomi U20 | Mestis | 9 | 2 | 2 | 4 | 6 | – | – | – | – | – |  |  |  |  |  |  | JMM | 3 | 1 | 1 | 2 | 0 |
|  | TuTo | Mestis | 21 | 0 | 2 | 2 | 14 | – | – | – | – | – |
|  | TPS | SM-liiga | 10 | 0 | 0 | 0 | 2 | 1 | 0 | 0 | 0 | 2 |
| 2006–2007 | TPS | SM-liiga | 51 | 2 | 4 | 6 | 32 | 2 | 0 | 0 | 0 | 2 |
| 2007–2008 | TPS | SM-liiga | 41 | 0 | 5 | 5 | 16 | – | – | – | – | – |
|  | Kärpät | SM-liiga | 15 | 0 | 1 | 1 | 2 | 15 | 0 | 0 | 0 | 10 | Kanada-malja |
| 2008–2009 | Kärpät | SM-liiga | 50 | 2 | 5 | 7 | 24 | 1 | 0 | 0 | 0 | 0 |
| 2009–2010 | Kärpät | SM-liiga | 39 | 3 | 5 | 8 | 20 | – | – | – | – | – |
| 2010–2011 | Kärpät | SM-liiga | 4 | 0 | 0 | 0 | 2 | – | – | – | – | – |
| 2011–2012 | Kiekko-Laser | Mestis | 5 | 0 | 0 | 0 | 2 | – | – | – | – | – |
|  | Kärpät | SM-liiga | 7 | 0 | 1 | 1 | 6 | – | – | – | – | – |
| 7 kautta | yhteensä | SM-liiga | 217 | 7 | 21 | 28 | 104 | 19 | 0 | 0 | 0 | 14 |

Lähteet
-------

* Juho Jokinen (jääkiekkoilija, 1986) The Internet Hockey Databasessa (englanniksi)
* Juho Jokinen (jääkiekkoilija, 1986) Eurohockey-sivustolla (englanniksi)
* Juho Jokinen (jääkiekkoilija, 1986) *Elite Prospects*. Everysport Media Group AB.  (englanniksi)

### Viitteet

1. 1 2  Juho Jokinen – www.jatkoaika.com[vanhentunut linkki]
2. 1 2 3 4 5  EliteProspects
3. 1 2  Aarrekivi, Jari-Pekka: Juho Jokinen: perusvarmaa puolustamista  23.1.2008. Jatkoaika.com. Viitattu 16.9.2010.
4. ↑  TuTolle puolustaja Oulusta  22.6.2005. Jatkoaika.com. Viitattu 16.9.2010.
5. ↑  Juho Jokinen siirtyy TPS:ään  24.1.2006. Jatkoaika.com. Viitattu 16.9.2010.
6. ↑  Tilastot – SM-liiga  8.2.2006. SM-liiga. Viitattu 15.10.2012. [vanhentunut linkki]
7. ↑  Tilastot – SM-liiga  10.10.2006. SM-liiga. Viitattu 27.8.2011. [vanhentunut linkki]
8. 1 2  TPS:n Makkonen Hämeenlinnaan ja Jokinen Kärppiin  22.1.2008. Jatkoaika.com. Viitattu 16.9.2010.
9. ↑  Juho Jokinen vähintään kuukauden sairauslomalle  13.1.2010. Jatkoaika.com. Viitattu 16.9.2010.
10. ↑  Luomala Kärppiin, Kuuselalle jatkosopimus  12.4.2010. Jatkoaika.com. Viitattu 16.9.2010.
11. ↑  Timo Helbling saapuu Kärppiin  11.11.2010. Jatkoaika.com. Viitattu 21.3.2011.
12. ↑  Mestikseen iso kasa liigalainoja  14.9.2011. Jatkoaika.com. Viitattu 2.1.2012.
13. ↑  Savonen, Ilari: "Kaksi kiekollista liideriä"  9.1.2012. Jatkoaika.com. Viitattu 9.4.2012.
14. ↑  Kiekko-Laserin Mestis-kauden tilastot hylätty joukkueen konkurssin takia.